google/wiki40b huggingface dataset:
Grønnkurle

Utseende

Grønnkurle er som navnet sier grønn. Den kan bli relativt høy, opp i mot 30–40 centimeter, og den har ovale blader oppover stengelen. Blomstene har en hjelmformet overleppe og lang, gulgrønn underleppe.
Grønnkurlen kan variere veldig i utseende, og har kanskje flere raser i Norge. Blomstene i lavlandet har som regel gulgrønn overleppe, mens den er brun hos planter i fjellet. Fjellutgaven av grønnkurle pleier i tillegg å være mye mindre og ha færre blomster, og den ligner ofte på den nærtstående fjellkurlen.

Forekomster i Norge

Grønnkurle er en orkidé som er lite kravstor. Som regel trenger den litt næring i bakken, men den er ikke strengt avhengig av verken næring eller kalk. I tillegg kan grønnkurle vokse i svært mange forskjellige habitater, fra tett skog til værhard fjellhei.
Grønnkurle er en av Norges vanligste orkidéer. Hvis du går inn for jobben kan du støte på den stort sett der du vil, selv om den tenderer til å være vanligere i fjellstrøk. Den finnes helt sør til Sirdal i Vest-Agder, og den går ned til kysten nordover fra Nordfjord i tillegg til at den finnes på Jæren.
Joanne

Etymologi

Joanne er en variant av Joan eller Johanne. Begge disse navnene har opprinnelse i greske Ioanna (gresk: Ιωαννα), den feminine formen av Ioannes (gresk: Ἰωάννης). Dette var den greske formen av hebraiske Yochanan som betyr «Gud er nådig».
Bibliothek des Ärztlichen Vereins in Hamburg

Historie

Biblioteket ble grunnlagt samtidig med legeforeningen i Hamburg den 2. januar 1816 av dr. Johann Chaufepié, og åpnet i 1817 et offentlig utlån i Johannisstraße. Biblioteket hadde en forsiktig start i et leseværelse, men vokste til over 10 000 bind i løpet av de første 25 år. På denne tiden var det svært rikt på både engelske og tyske verker og skaffet seg blant annet en fyldig samling litteratur om kolera, gulfeber og andre infeksjonssykdommer. 
Ved bybrannen i Hamburg i mai 1842 reddet bibliotekaren Friedrich Nikolaus Schrader (1773–1859) med fare for sitt eget liv de mest verdifulle bøkene. Hans egen bolig gikk med i flammene. Etter brannen fikk han hjelp fra hele Europa, og i 1860 var samlingen større enn før brannen. Ved århundreskiftet hadde Hamburg om lag 780 000 innbyggere og 590 av disse var leger. Biblioteket hadde nå 50 000 bind. Selv om Tyskland de neste hundre årene gjennomgikk to kriger, fortsatte biblioteket å vokse. På grunn av plassmangel kunne man ikke ha alle bøkene på hyllene, eldre bøker lå i magasiner. Men fra 1983 kom man i orden i de lokalene man bruker i dag og fikk plass til den store boksamlingen.
Fritt Norden

Fritt Norden er en EU-kritisk organisasjon som arbeider for å fremme nordisk samarbeid, global bevissthet og den nordiske velferdsstatsmodellen. Organisasjonen er organisert i Norge, Sverige og Danmark.
Da EU-debatten raste i Danmark i 1971-72, kom det til et brudd i danske Foreningen Norden. De EU-kritiske medlemmene brøt ut og dannet Frit Norden-Danmark. Blant aktivitetene til Frit Norden var aktivitet rundt Nordisk Folkeriksdag. I 2004 stiftet de norske og svenske ildsjelene bak folkeriksdagene, etter mønster fra Danmark, tilsvarende organisasjoner i sine respektive land.
Leder for Fritt Norden var Peter Ørebech.
Leder for Fritt Norden i 2015 var Svein Lanser og Knut Vadla.
Vestfronten under den amerikanske uavhengighetskrigen

Bakgrunn

Blant vedtakene som patriotene forkastet som Intolerable Acts, var proklamasjonen av 1763 som forbød anglo-amerikansk bosetning vest for Appalachene og Quebec-vedtaket fra 1774 som la grunnlag for å utvide Quebecs grenser til elvene Mississippi og Ohio. Sammen gjenopprettet disse balansen mellom de franske canadierne, indianerne og det britiske imperiet som eksisterte før syvårskrigen. Anglo-amerikanske bosettere, særlig de som bodde vest for Appalachene, så på disse vedtakene som et svik mot deres interesser. I Fort Stanwix-avtalen fra 1768 forsøkte britene å inngå et kompromiss ved å flytte proklamasjonens linje vestover. Bosettere under Daniel Boone og andre fortsatte å etablere seg i det som nå er Kentucky og gikk til krig mot shawneene, delawarene, huronerne og andre nasjoner. I respons til de eskalerende voldelighetene, ledet John Murray, den kongelige guvernøren i Virginia, en militsekspedisjon inn i pionéerlandet i 1774, beseiret indianerne i slaget ved Point Pleasure og tvang dem til å akseptere elva Ohio som grensen mellom seg og Virginia.
De fleste indianere valgte å kjempe mot USA siden de var bundet til en traktat med britene og følte seg truet av de anglo-amerikanske bosetterne. Britene trakk dermed fordel av indianernes støtte i pionéerområdene, fra cherokeene i Nord-Carolina til mi'kmaqene i New England. Britene skaffet seg gjennom indianske allierte lojalist-garnisoner som Fort Frontenac, Fort Niagara, Fort Detroit, Fort St Joseph og Fort Michilimackinac. Derfra kunne britene utruste og handle med sitt nettverk av allierte ved de store sjøene. Indianerne gjennomførte tokter mot patriotenes bosetninger i New York, Kentucky, Pennsylvania og andre steder.
Ecuadors herrelandslag i fotball

Historie

I 1966 spilte Ecuador en play-off kamp som landet tapte for Chile. Hadde Ecuador vunnet denne kvalifiseringskampen hadde de vært klar for sluttspillet i 1966. I 2002 deltok de for første gang i et VM-sluttspill. Landet ble slått ut i gruppespillet etter tap for Mexico og Italia, og seier over Kroatia.
Ecuador har deltatt i Copa América hele 23 ganger, men aldri vunnet.
Anonymous

Anonymous (på norsk: Anonym) er navnet på et Internett-samfunn bestående av et ukjent antall aktivister og hackere fra hele verden. Anonymous' formål er å kjempe for ytringsfrihet og mot det de anser som sensur og misbruk. Deres aksjonsformer har i hovedsak bestått av DDoS-angrep mot nettsteder på Internett, samt demonstrasjoner og distribusjon av flygeblader. Anonymous bruker Twitter, nettsider og en egen irc for å invitere aktivister til å delta i aksjonene ved å laste ned et program som kan benyttes til DDoS-angrep. Samfunnets medlemmer kjenner sjelden hverandres virkelige navn, og forenes kun av et kollektiv raseri rettet mot det de oppfatter som urett, misbruk og bedrageri. De startet sin virksomhet for alvor i 2008, men oppsto allerede i 2003, ut fra 4chan, en nettside som er et populært «image-board». Demonstrerende medlemmer står av prinsipp ikke fram med navn, men skjuler seg ofte bak Guy Fawkes-masker, inspirert av filmen V for Vendetta. Anonymous er ikke en lukket gruppe bestående av kyndige, men er et samfunn som er fritt tilgjengelig for alle som ønsker å ta del. 
Enkelte har sammenlignet aksjonsformer med sit-in aksjonene som Gandhi introduserte, og som universitetsstudenter i USA organiserte på slutten av 60-tallet.
Anonymous selv hevder at de er inspirert av amerikanske frihetsidealer.
Anonymous' egen nettside gav i desember 2010 følgende uttalelser vedrørende sine mål og aksjonsformer: «I en verden der stemmene våre ignoreres føler vi at vi ikke har noe annet valg enn å aksjonere direkte», og «Vårt budskap er enkelt: Ytringsfrihet. Anonymous arbeider på fredelig vis for ytringsfrihet over alt i alle former. Ytringsfrihet for Internett, journalistikk, og borgere i verden. Uansett hva du tror eller sier, så jobber vi for deg.»

Historie

Anonymous er særlig kjent for sitt angrep mot scientologikirken (kjent som «Project Chanology») og for sin støtte til Wikileaks og The Pirate Bay. De har også angrepet amerikanske plateselskaper og motstandere av Internett-basert piratkopiering.
Den 10. februar 2008 holdt de sin første globale demonstrasjon mot scientologiorganisasjonen. Parallelt med dette angrep de Scientologenes nettsted. Disse angrepene ble utløst etter at en hemmelig video, hvor Tom Cruise redegjør for sitt syn på scientologi, ble lekket på nett. Påståtte overgrep begått av scientologikirken var forøvrig hovedårsaken til at Anonymous ble dannet. 
I desember 2010 fikk de mye publisitet etter at de iverksatte et nettangrep kalt «Operation Payback». Dette DOS-angrepet ble iverksatt overfor nettbanker som hadde valgt å avslutte sitt samarbeide med Wikileaks og Julian Assange. Disse nettbankene innbefattet Mastercard, VISA, PayPal og Postbanken i Sveits. MasterCard og VISA ble sperret i flere timer som følge av angrepet. Angrepet skjedde dagen etter at selskapene hadde kuttet alle bånd med Wikileaks. Nettsiden til den svenske påtalemakten ble også angrepet. 
Anonymous gruppen har en Facebook side der man kan få informasjon på norsk.
Dukagjini

Dukagjini er et sletteområde nord i Albania og vest i Kosovo, der fjellkjeden Prokletije ligger. Den er ei forlenging av De dinariske alper. Det høyeste punktet her er Maja Jezerce på 2694 moh.
Regionen er en del av distriktet Shkodër i Albania.

Historie

Dukagjini var en region som først fikk navn under fyrst Pal Dukagjini seint på 1300-tallet. Den opprinnelige hovedstaden hans var Lipljan, som i dag ligger i Kosovo. Sønnen hans, Lekë Dukagjini, ble født her og har gitt navn til regionen. Leka ble leder for den albanske motstanden mot osmanenes angrep. Sjøl om tyrkerne dominerte området i 500 år, ble Dukagjini nærmest sjølstendig fra resten av Albania, sammen med Malësi e Madhe. Det kuperte terrenget og et godt samhold mellom innbyggerne hindra at tyrkerne klarte å utøve for stor makt i området.
Jebel Musa

Jebel Musa (arabisk: جبل موسى‎, Jabal Mūsā, på berbisk Adrar n Moussa), som betyr «Moses-fjellet» er et fjell i den nordligste del av Marokko på den afrikanske side Gibraltarstredet. Det hører til fjellkjeden Riffjellene. Fjellet blir vanligvis identifisert som den sørlige Herkulussøyle.

Beskrivelse

I henhold til den berbisk og muslimske geografen Ibn Battuta på 1300-tallet fikk fjellet sin navn Jebel Musa til å ære Musa bin Nusayr som erobret Andalucía (sørlige Spania). Fjellet var kjent av antikkens grekere som Abyla og av romerne som Columna. Sammen med Gibraltarklippen i nord er den identifisert som den ene av Herkulessøylene, skjønt det hevdes også om Monte Hacho i den spanske eksklaven Ceuta rett øst for dette fjellet.
Jebel Musa er 842 meter høy. I nord, på andre siden av Gibraltarstredet, ligger Spania og det britiske oversjøiske territoriet Gibraltar. I øst for fjellet er Ceuta, en spansk eksklave og i vest og sør er Marokko. Langs landeveien er fjellet rundt 22 km vest for Ceuta og rundt 72 km øst for Tanger.
Jebel Musa ligger på motsatt side av Gibraltarklippen ved inngangen til Middelhavet fra Atlanterhavet. Det er et viktig landemerke i regionen Tanger-Tétouan på nordkysten av Marokko. Kystlinjen rundt fjellet viser geologiske bevis på å ha hatt varierende vannstand i århundrenes løp. Disse er ved 120-130 meter; 80 til 90 meter; 40 til 60 meter, og fra 0 til 25 meter over dagens vannstand.
Methods of Mayhem

Methods of Mayhem var et nu metal-prosjekt med Mötley Crüe-trommeslageren Tommy Lee. Platen med samme navn kom ut i 1999. De amerikanske rapartistene Kid Rock, Tilo og Lil' Kim er også med i dette prosjektet. Ideen til Methods Of Mayhem fikk Tommy Lee da han satt i fengsel. Han har senere utgitt flere plater under sitt eget navn, da det ikke ble noe mer ut av prosjektet Methods Of Mayhem. Tommy Lee har senere uttalt at han regner denne som sin første soloplate, og ikke et band som først planlagt.
Buss- og Sporveisbetjeningens Forening

Buss- og Sporveisarbeidernes Forening (BSF) er avd. 47 i Fagforbundet.
Fagforeningen ble startet 28. desember 1901, med navnet Det Norske Sporveisforbund. Første formann var Wilhelm M. Jenssen. Foreningen har i dag ca. 650 medlemmer. BSF organiserer ansatte på Team Trafikk i Trondheim. I 2010 ble kollektivtransporten i Sør-Trøndelag (siden Trøndelag) lagt ut på anbud. Og med dette oppsplitene systemet har BSF fortsatt størst antall medlemmer. De har medlemmer i Nettbuss, Tide, Trønderbilene, Gråkallbanen, Boreal, Unibuss og Nettbuss Travel. 2017 vant BSF Trondheim Kommunes Mangfoldspris for godt arbeidet over flere år.
Forsvarsdepartementet (USA)

Historie

Forsvarsdepartementet ble vedtatt opprettet 26. juli 1947 etter en mangeårig debatt om rivalisering mellom forsvarsgrenene. Det ble opprettet ved å samle Krigsdepartementet, Marinedepartementet og Flyvåpendepartementet i ett felles departement. Departementet fikk opprinnelig navnet National Military Establishment, men dette ble endret i 1949 fordi den engelske forkortelsen NME hadde den uheldige uttalelsen enemy («fiende» på norsk).

Organisering

Forsvarsdepartementet består idag av forsvarsgrenene Armeen, Marinen, Marinekorpset og Flyvåpenet, samt en rekke halvmilitære eller sivile etater og kontorer. Forsvarsgrenene er fortsatt organisert i egne departementer (Marinen og Marinekorpset er begge underlagt Marinedepartementet), med hver sin minister som rapporterer direkte til forsvarsministeren.

Operativ kommando

Den amerikanske presidenten er militærvesenets øverstkommanderende. Kommandolinjen går fra presidenten, via forsvarsministeren, til regionale kommandoer ledet av fire-stjerners offiserer som kommanderer alle amerikanske styrker i sin region. Sjefen for Den militære sjefsnemnd, sjefene for forsvarsgrenene og ministrene for militærdepartementene inngår ikke i kommandolinjen.
I krigstid har Forsvarsdepartementet også kontrollen over Kystvakten, som vanligvis tilhører det amerikanske Sikkerhetsdepartementet. Dette har imidlertid ikke skjedd siden andre verdenskrig.

Budsjett og bemanning

Forsvarsdepartementets årlige budsjett er rundt 375 milliarder dollar, men dette beløpet inkluderer ikke ekstrabevilgninger som Kongressen vedtar flere ganger gjennom året. I tillegg kommer store deler av det nasjonale etterretningsbudsjettet, som er et selvstendig budsjett som holdes hemmelig.
Departementet har rundt tre millioner ansatte; 2,3 millioner militære tjenestemenn og 700 000 sivilt ansatte.
Baix Ebre

Baix Ebre er et comarca i Catalonia, hvis hovedstad er Tortosa. 
Det grenser i nord til Baix Camp, Ribera d'Ebre og Terra Alta, i øst til Middelhavet, i sør til Montsià, og i vest til Terra Alta og Matarranya.
Baix Camp har 74 962 innbyggere og et areal på 991,6 km².
Stoppested (TV-film)

Handling

En kvinne, som venter barn, bryter opp fra sine nåværende forhold og trer inn i en dyptgående frigjøringsprosess.
Pierella

Utseende

Stort sett middelsstore sommerfugler (vingespenn gjerne 30 – 50 mm), slanke med avrundede vinger. Et unikt trekk til dagsommerfugler å være er at bakvingene er større enn forvingene. Slekten Pierella har brune vinger med en grønnlig metallglans, den ytre delen av bakvingene er tegnet i rødt, blått, svart og hvitt.

Levevis

Diise sommerfuglene holder til på skogbunnen i ganske tett skog.
De er forholdsvis langsomme flyvere, som gjerne drikker fra råtnende frukt eller møkk. Larvene lever på planteslektene Heliconia (Heliconiaceae) og Calathea (Marantaceae).
Automatskrift

Automatskrift er å skrive en tekst mens forfatteren har vært i transe eller en transeliknende tilstand, eller har vært fokusert på noe annet mens teksten ble skrevet. Forfatteren husker sjelden selv å ha skrevet teksten i ettertid.
Musikeren Gry Jannicke Jarlum (født 1962) hevdet at hennes selvbiografi Du og jeg (1994) var skrevet på denne måten. Lyrikeren Ellen Einan (1931–2013) fra Svolvær skrev sine dikt og utferdiget sine tegninger på denne måten. I utlandet har man Jane Roberts (1929–1984) som utga Seth Material med tekster kanalisert fra utenomjordlige Seth til henne.
Åndenes makt

Kritikk

Programkonseptet Åndenes makt og de medvirkende har vært utsatt for kritikk fra skeptikere. Programmet har blitt beskyldt for å spille på overtro og kvakksalveri og at suksessen skyldes at det alltid unnlates å lete etter bevis for at de rapporterte problemene er reelle. De påstått klarsynte har ved ulike anledninger blitt beskyldt for å være svindlere og bløffmakere.
Programleder Tom Strømnæss har ved en rekke anledninger bekreftet at det ikke jukses eller manipuleres og at de klarsynte ikke har fått kjennskap til noen av opplysningene rundt de ulike lokalitetene på forhånd. Strømnæss har også uttalt at det aldri har vært påstått at programmet er basert på fakta, men at det blir gjort et forsøk på å finne forklaringer på ulike fenomener som folk hevder å ha opplevd.
Annika Östberg

Skildringer

I Sverige har Annika Östbergs historie og skjebne ført til avisartikler, en bok som ble utgitt oversatt til norsk, en dokumentarfilm og sist et teaterstykke. Bokens norske tittel var Uten fremtid : Annika Östberg forteller om sitt liv.   Filmen om henne, vist i to deler på SVT, bar tittelen Annika – ett brott, ett straff. Teaterstykket Annika Östberg – fånge W18968 Deasy ble framført som en monolog av den svenske skuespilleren Marga Pettersson flere steder i Sverige. Östberg var også vertinne i et av Sveriges Radio sommerprogram i 2010.
Julestjerner

Julestjerner er det sekstende albumet med Hanne Krogh, og ble utgitt i 1996. Den inneholdt også 4 spor fra Hanne Kroghs album Julens vakreste fra 1983. 
Den er ikke lenger tilgjengelig som fysisk album, men kan kjøpes elektronisk.
Fenny Stratford

Historie

Byens navn er angelsaksisk i betydningen «myrlendt vadested ved romersk veien». Den romerske veien i dette tilfellet er Watling Street. Det er spor av den romerske bosetningen Magiovinium ved enden av dagens bosetning. Muligens den eldste gullmynten i Storbritannia ble funnet her, en gullstater fra midten av 100-tallet f.Kr. Byen ble nedtegnet i 1252 som Fenni Stratford, skjønt tidligere var den kjent som kun Stratford. Forstavelsen ble lagt til for å skille den fra nabobyen Stony Stratford.
Fenny Stratford er en gammel markedsby. Den hadde ukentlig marked i mange år, inntil den ble hardt rammet av byllepest i 1665. Som en følge av dette ble veien lagt utenom byen, og markedet døde ut. Det ble aldri gjenopprettet, og ved begynnelsen av 1700-tallet var byen svært forfallen.
11. november 1724 fikk byen en ny start da grunnsteinen til en ny sognekirke ble lagt. Historikeren Browne Willis hadde samlet inn penger til kirkebygget, og valgte denne dagen, som er festen for St. Martin av Tours, fordi hans bestefar hadde dødd denne datoen i St Martin's Lane i Fenny Stratford. Kirken ble, naturligvis, viet til St. Martin.
Riksrett

Riksrett er en domstol, eller en domstollignende prosess, med oppgave å behandle anklager mot høyere offentlige tjenestemenn, som statsråder, dommere, eller landets statssjef.
På engelsk brukes ordet impeachment om riksrettsanklager og -saker. I USA er riksrettstiltale bare reist 14 ganger, oftest mot dommere. Tre amerikanske presidenter har vært stilt for, eller vurdert stilt for, riksrett. I 1974 trakk Richard Nixon seg før det ble reist tiltale om hans innblanding i Watergate-saken. I 1999 ble Bill Clinton frikjent for å ha løyet under ed om forholdet til Monica Lewinsky.
Stormberg

Historie

I 2002 ble selskapet som første norske tekstil- og sportsmerkevare tatt opp som medlem i Initiativ for Etisk Handel. Stormberg jobber kontinuerlig med å redusere klima- og miljøbelastningen knyttet til virksomheten, og har siden 2008 vært en klimanøytral bedrift med klimanøytrale produkter. I 2014, 2015 og 2016 ble Stormberg kåret av folket til Norges mest bærekraftige bedrift i en undersøkelse gjort av Sustainable Brand Index, og til den nest mest bærekraftige virksomheten i 2017.
I 2010 ble Stormberg i Kommunikatøren kåret Norges beste på nyskapende og innovativ kommunikasjon. Kommunikasjonsbransjen tildelte i 2013 Stormberg pris som Norges beste på egenprodusert kommunikasjon.  Stormberg ble stemt frem til Lesernes Sørlandsbedrift i 2012. I 2012, 2013 og 2014 ble Stormberg kåret til nasjonal omdømmevinner. Stormberg ble i 2013 kåret til «Growing Star» blant Norges mest respekterte virksomheter. I 2014, 2015 og 2016 ble Stormberg kåret av folket til Norges mest bærekraftige bedrift i en undersøkelse gjort av Sustainable Brand Index.
Nordic Lights

Nordic Lights er et musikkalbum med Anders Jormin, utgitt i 1984. Dette er hans første plate som soloartist.
Dúgvan

Dúgvan (IPA: [ˈdɪgvan], «Duen») var et færøysk månedsblad. Det utkom fra januar 1894 til 1928, på dansk og med undertittelen «afholdsblad for Færøerne». En ny avis med samme navn og formål utkom fra 1941 til 1942, denne gangen på færøysk.
Leke James

Spillerkarriere

Leke James startet sin spillerkarriere i hjemlandet sitt for klubben Bridge Boys, før han kom til Aalesund 6. januar 2012.
Rakkestad og Mossedal len

Rakkestad og Mossedal len var en administrativ enhet (len) i dagens Østfold fra middelalderen til midten av 1600-tallet. Lenet inngikk fra 1606 i Mariakirkens prostilen.
Ved lensavviklingen i 1670-årene ble lenet splittet, hvorav Rakkestad inngikk i Rakkestad, Heggen og Frøland fogderi, mens Mossedal, dvs. Hobøl, inngikk i Moss, Onsø, Tune og Vembe fogderi, begge i Smaalenenes amt.
Juchetårnet

Juchetårnet (eller rettere Jucheidétårnet) er et monument på østbredden av Taedongelva i Pyongyang i Nord-Korea, oppført i anledning av Kim Il-sungs 70-årsdag i 1982.
Tårnet skal minne den nordkoreanske befolkningen om Kims politiske mål og idé; Juche (sjølberging). På motsatt side av Taedongelva ligger Kim Il-sung-plassen og Folkets store studiehall
Det hevdes at tårnet er designet av Kim Jong-il. Den 170 meter høye strukturen består av et 150 meter firekantet og høyt spir, som består av 22 550 byggesteiner i granitt, en for hver dag Kim har levd (365*70, skuddårsdag ikke inkludert), med et ytre av hvit stein, delt i 70 belter rundt spiret, ett for hvert av Kims år. På toppen står en 20 meter høy og 45 tonn tung metallflamme, som kan lyses opp om kvelden med noe som ser ut som en levende flamme.
Under fakkelen er det en 360 graders utkikksplattform. Det går en direkteheis fra bunn av monumentet til utkikksplattformen, som trolig kan tilby en av de beste måtene å observere Pyongyang på. En antar at monumentet har hatt Washingtonmonumentet som modell, ettersom Juchetårnet er en knapp meter høyere.
I tilknytning til tårnet står en 30 meter høy statue av tre figurer, en som holder en hammer, en holder en sigd og en holder en pennespiss, som representerer arbeideren, bonden og den intellektuelle; Nord-Koreas tre offisielle klasser.
Det finnes seks mindre grupper med statuer, hver 10 meter høy, som symboliserer andre sider ved Kim´s ideologi. I tårnets sokkel finnes en vegg med 82 vennskapsplaketter, trolig fra utenlandske supportere og studiegrupper av Juche-ideen.
Dessuten er det paviljonger og fontener i tilknytning til anlegget. Tårnet er oppkalt etter Kim Il-sungs politiske ide om sjølberging – Juche – som er en blanding av autarki, selvstendighet, isolasjonisme, koreansk tradisjon og Marxismen-leninismen.
Monumentet er et av de prioriterte stedene i byen. Det har alltid vann i fontenen og lys i fakkelen selv om byen forøvrig skulle være vann- og strømløs.
Ashford (Kent)

Befolkning

I 1961 besto befolkningen i distriktet som var sammensatt av sognene: urbane Ashford: 28 000, rurale East Ashford: 10 610, rurale West Ashford:10 734, og urbane Tenterden: 7 626 innbyggere, noe som gir et total antall på 56 970. Førti år senere har befolkning nær blitt doblet ved folketellingen i 2001 som nedtegnet et befolkningstall på 102 661 innbyggere. Myndighetene i Ashford har beregnet at befolkningen vil være på 141 100 innbyggere ved år 2021. Ved folketellingen i 2011 hadde Ashford 117 956 innbyggere i 47 787 husholdninger, noe som er økning på rett under 6 000 siden 2001, det er beregnet til 123 285 ved midten av 2014.
Søndagsengler

Mottakelse

Filmen mottok terningkast 5 i både VG og Dagbladet. Filmen ble nominert til Oscar for beste fremmedspråklige film.
Torsebro

Torsebro er et tettsted i Kristianstad kommune i Skåne län i Sverige. I 2010 hadde tettstedet 270 innbyggere.
Roque

Roque er en amerikansk variant av krokket. Sporten har fått sitt navn gjennom å sløyfe første og siste bokstavene i Croquet. Roque var med som olympisk øvelse under OL 1904 i St. Louis. Det er den eneste gangen sporten har stått på det olympiske programmet. Krokket var olympisk øvelse i Paris i 1900.